
Obrazac UDS
Osječko-baranjska županija, Trg Ante Starčevića 2, Osijek, OIB 10383308860 (u daljnjem tekstu: Županija), koju zastupa županica Nataša Tramišak, mag. iur.

i 

_______________, _____________, ___________, OIB _________________ (u daljnjem tekstu: Korisnik), koju zastupa direktor/predsjednik Uprave __________________

zaključili su _______________ 2026. godine

Ugovor o dodjeli subvencije iz 

Proračuna Osječko-baranjske županije za 2026. godinu

________________

(naziv Korisnika)

Članak 1.


Ovim Ugovorom uređuju se međusobna prava i obveze ugovornih strana u svezi dodjele subvencije iz Proračuna Osječko-baranjske županije za 2026. godinu sukladno (naziv akta župana o dodjeli subvencije) za 2026. godinu (KLASA: ____________; URBROJ: ___________ od ___________ 2026. godine).

Članak 2.


Županija dodjeljuje Korisniku subvenciju iz Proračuna Osječko-baranjske županije za 2026. godinu u iznosu od ____________ eura (slovima: __________________________________) za očuvanje funkcionalnosti sustava županijskog linijskog prijevoza putnika, održavanje redovnog javnog prijevoza te osiguravanje odgovarajuće prometne povezanosti na cijelom području Županije.


Subvencijom iz prethodnog stavka subvencioniraju se linije županijskog linijskog prijevoza putnika sukladno članku 4. Odluke o subvencioniranju županijskog linijskog prijevoza putnika na području Osječko-baranjske županije. 

Članak 3.


Županija dodjeljuje Korisniku subvenciju iz Proračuna Osječko-baranjske županije za 2026. godinu, u iznosu od 1,00 eura za svaku prodanu pojedinačnu kartu na svim linijama županijskog linijskog prijevoza putnika na području Županije, u razdoblju od osmog dana od dana sklapanja ovoga Ugovora do dana početka pružanja usluge županijskog linijskog prijevoza putnika temeljem ugovora o javnoj usluzi.


Subvenciju iz prethodnog stavka Županija će isplaćivati na IBAN Korisnika u mjesečnim obrocima, najkasnije do petnaestog dana u tekućem mjesecu, za prethodni mjesec, a temeljem podataka o prodanim pojedinačnim kartama za prethodni mjesec.


Podatke o prodanim pojedinačnim kartama za prethodni mjesec, prijevoznici su dužni dostaviti upravnom tijelu Županije nadležnom za poslove prometa, najkasnije do sedmog dana tekućeg mjeseca.


Podatci iz prethodnog stavka dostavljaju se na obrascu izjave o broju prodanih pojedinačnih karata iz članka 8. stavka 2. Odluke o subvencioniranju županijskog linijskog prijevoza putnika na području Osječko-baranjske županije.

Članak 4.


Županija će financijska sredstva u iznosu iz članka 2. stavka 1. ovoga Ugovora, uplatiti na IBAN Korisnika, u roku od 15 dana od dana potpisivanja ovoga Ugovora.

Članak 5.


Sredstva jedinica lokalne samouprave, koje se temeljem vlastitih odluka i sporazuma sa Županijom, uključe u subvencioniranje županijskog linijskog prijevoza putnika, Županija će uplatiti na IBAN Korisnika u roku od 15 dana od njihove uplate u Proračun Županije.

Članak 6.


Korisnik se obvezuje subvenciju iz članka 2. stavka 1., članka 3. stavak 1. i članka 5. ovoga Ugovora, koristiti isključivo za očuvanje funkcionalnosti sustava županijskog linijskog prijevoza putnika, održavanje redovnog javnog prijevoza te osiguravanje odgovarajuće prometne povezanosti na cijelom području Županije.


Korisnik se obvezuje cijene pojedinačnih karata na svim linijama županijskog linijskog prijevoza putnika, sniziti za 1,00 euro u odnosu na cijene koje su važile na dan 1. travnja 2026. godine.


Korisnik se obvezuje cijene pojedinačnih karata na svim linijama županijskog linijskog prijevoza putnika zadržati na razini iz prethodnog stavka do početka pružanja usluge županijskog linijskog prijevoza putnika temeljem ugovora o javnoj usluzi.


Korisnik je dužan početi prodavati karte po sniženim cijenama, najkasnije u roku od 8 dana od dana sklapanja ovoga Ugovora.


Korisnik se obvezuje pružati uslugu županijskog linijskog prijevoza putnika na svim linijama za koje ima ishođene važeće dozvole za prijevoz, do početka pružanja usluge županijskog linijskog prijevoza putnika temeljem ugovora o javnoj usluzi.
Članak 7.

Županija ima pravo obaviti provjeru namjenskog korištenja sredstava iz članka 2. stavka 1., članka 3. stavka 1. i članka 5. ovoga Ugovora uviđajem na licu mjesta ili zatražiti o tome sve podatke kojima raspolaže Korisnik.


Ukoliko se tijekom kontrole utvrdi da su odobrena sredstva iz prethodnog stavka korištena nenamjenski ili su dijelom korištena nenamjenski te ukoliko se utvrdi da Korisnik nije ispunio obveze iz članka 6. ovoga Ugovora, Korisnik je u obvezi sredstva vratiti u Proračun Županije u roku od 8 (osam) dana od dana prijema pisanog zahtjeva upravnog tijela Županije nadležnog za poslove prometa za povratom dodijeljene subvencije, odnosno dijela dodijeljene subvencije.

Članak 8. 


Eventualne sporove koji proisteknu glede prava i obveza iz ovoga Ugovora ugovorne strane će rješavati prvenstveno sporazumno, a u protivnom ugovaraju nadležnost stvarno nadležnog suda u Osijeku.

Članak 9.


Ovaj Ugovor sačinjen je u četiri (4) istovjetna primjerka od kojih svaka strana zadržava po dva (2) primjerka.

KLASA:

                                                                    KLASA:                                                                                                    

URBROJ:

                                                                    URBROJ:



OSJEČKO-BARANJSKA ŽUPANIJA

       
                              KORISNIK 

                     ŽUPANICA                                                        DIREKTOR/PREDSJEDNIK UPRAVE

             Nataša Tramišak, mag. iur.

